[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.7.2006

COM(2006) 369 végleges

2003/0262 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE vitaminok, ásványi anyagok és egyes más anyagok élelmiszerekhez történő hozzáadásáról” címen előterjesztett javaslatra vonatkozó tanácsi közös állásponthoz javasolt módosításokról

A BIZOTTSÁG JAVASLATÁNAK M ÓDOSÍTÁSÁRÓLaz EK-Szerződés 250. cikkének (2) bekezdése alapján

2003/0262 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE vitaminok, ásványi anyagok és egyes más anyagok élelmiszerekhez történő hozzáadásáról” címen előterjesztett javaslatra vonatkozó tanácsi közös állásponthoz javasolt módosításokról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottság véleményezni köteles az Európai Parlament második olvasatában tett módosítási javaslatokat. A Bizottság az alábbiakban véleményt nyilvánít a Parlament módosítási javaslatairól.

2. előzmények

A javaslatnak az EP és a Tanács felé történt továbbításának kelte(COM(2003) 671 végleges – 2003/0262 (COD) dokumentum): | 2003. november 10. |

Az Európai Gazdasági és Szociális Bizottság véleményének kelte: | 2004. március 31. |

Az Európai Parlament véleményének (első olvasat) kelte: | 2005. május 26. |

A közös álláspont elfogadásának kelte: Az Európai Parlament véleményének (második olvasat) kelte: | 2005. december 8., minősített többség. 2006. május 16. |

3. A javaslat célja

A javasolt rendelet vitaminok, ásványi anyagok és egyes más anyagok élelmiszerekhez történő hozzáadására vonatkozik. A jelenleg érvényes különböző nemzeti szabályok akadályozzák a Közösségen belüli kereskedelmet, és ezeket a kölcsönös elismerés elvének alkalmazásával sem sikerült legyőzni. Ezekre a gyakorlatokra vonatkozóan ezért közösségi szintű szabályokat szükséges megállapítani. A Bizottság a 2000. január 14-én elfogadott, az élelmiszerbiztonságról szóló fehér könyvben bejelentette, hogy a Bizottság meghozta ezt az intézkedést (61. cselekvés).

A javaslat fő célkitűzései a következők:

- az áruk szabad mozgásának javítása a belső piacon,

- hozzájárulás az emberi egészség magas szintű védelméhez,

- a gazdasági szereplők jogbiztonságának növelése és arányos intézkedéseken keresztül az innováció támogatása,

- a tisztességes verseny biztosítása az élelmiszerek területén.

A javasolt rendelet:

- meghatározza azokat a helyzeteket, amelyeket figyelembe kell venni a vitaminok és ásványi anyagok élelmiszerekhez történő szándékos hozzáadásának mérlegelésekor,

- az I. mellékletben felsorolja az élelmiszerekhez hozzáadható vitaminokat és ásványi anyagokat, a II. mellékletben pedig az élelmiszerekhez használható vitaminkészítményeket és ásványi sókat,

- bizonyos korlátozásokról rendelkezik azokat az élelmiszereket illetően, amelyekhez vitaminok és ásványi anyagok adhatók,

- kritériumokat állapít meg az élelmiszerekben lévő vitaminok és ásványi anyagok legmagasabb szintjére, az Élelmiszerlánc- és Állategészségügyi Állandó Bizottság eljárásában,

- rendelkezik a vitaminok és ásványi anyagok legalacsonyabb szintjének meghatározásáról, az Élelmiszerlánc- és Állategészségügyi Állandó Bizottság eljárásában,

- megfelelő konkrét szabályokat ír elő az olyan termékek címkézésére, kiszerelésére és reklámozására, amelyekhez vitaminokat és ásványi anyagokat adtak, kiegészítve az összes élelmiszerre vonatkozó más ilyen horizontális szabályokat, vagy eltérve azoktól,

- lehetővé teszi a tagállamoknak, hogy bejelentési kötelezettséget írjanak elő az ilyen termékek forgalmazására, hogy könnyebbé váljon ezek felügyelete,

- alapot ad a vitaminoktól vagy ásványi anyagoktól különböző egyes anyagok élelmiszerekhez történő hozzáadásának alapos vizsgálatára és szükség esetén szabályozására.

4. A Bizottság véleménye az Európai Parlament módosításairól

4.1. A Bizottság által elfogadott módosítások

A Bizottság teljes egészében elfogadja az Európai Parlament által elfogadott mind a nyolc módosítást. Ezek az Európai Parlament, a Tanács, és a Bizottság között a második olvasatban létrejött kompromisszumos megállapodás eredményeként születtek.

Az említett módosító javaslatok a következő főbb módosításokat jelentik:

- a „más anyagok” fogalommeghatározásának bevezetése a tápértékre és egészségességre vonatkozó állításokról szóló rendelettervezetben [COM(2003) 424 végleges – 2003/0165 (COD)] már szereplő fogalommeghatározással összhangban (14. módosítás),

- rendelkezés arról, hogy a 8. cikkben leírt eljárás szerint alapos vizsgálatnak alávetett, majd ezt követően általánosan engedélyezett anyagok bekerüljenek a közösségi nyilvántartásba (11. módosítás),

- annak kiemelése, hogy az élelmiszerekhez adott vitaminoknak és ásványi anyagoknak az emberi szervezet által biológiailag értékesíthetőnek kell lenniük (5. módosítás),

- rendelkezés arról, hogy a mellékletek módosítását megelőzően a Bizottságnak konzultációt kell folytatnia az érdekelt felekkel (15. módosítás),

- lehetőség arra, hogy a Bizottság javaslatot nyújthasson be az élelmiszerekhez adott vitaminok és ásványi anyagok legnagyobb mennyiségeire legkésőbb a rendelet hatálybalépésétől számított két éven belül (17. módosítás),

- rendelkezés arról, hogy a rendelet alkalmazása előtt forgalomba hozott vagy címkével ellátott, a rendelet előírásainak nem megfelelő élelmiszerek a rendelet hatálybalépésétől számított harmincötödik hónapig még forgalmazhatók legyenek (18. módosítás),

- példa az olyan élelmiszerekre vonatkozó korlátozásokra, amelyekhez vitaminokat és ásványi anyagokat lehet adni, és pontosítás, hogy az ilyen korlátozásoknak meghatározott vitaminokra és ásványi anyagokra kell vonatkozniuk (1. és 16. módosítás).

A módosítások összhangban vannak a Bizottság javaslatának célkitűzéseivel, és fenntartják a közös álláspontban kialakított érdekegyensúlyt.

5. Következtetés

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.